
ŠAKIŲ RAJONO SAVIVALDYBĖS TARYBA

SPRENDIMAS

DĖL ŠAKIŲ MOKYKLOS-DARŽELIO „BERŽELIS“ STRUKTŪROS PERTVARKOS, PAVADINIMO PAKEITIMO IR NUOSTATŲ TVIRTINIMO 
2012 m. gegužės 31 d. Nr. T-233
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113–4290) 16 str. 4 d., Civilinio kodekso (Žin., 2000, Nr. 74–2262) 2.43 str., Švietimo įstatymo (Žin., 1991, Nr. 23–593; 2003, Nr. 63-2853; 2011, Nr. 38–1804) 41 str., 44 str. 4 d. ir 58 str. 1 d. 3 p. bei Vyriausybės 2011 m. birželio 29 d. nutarimu Nr. 768 (Žin., 2011, Nr. 79-3869) patvirtintomis Mokyklų, vykdančių formaliojo švietimo programą, tinklo kūrimo taisyklėmis, nusprendžia: 


1. Pertvarkyti nuo 2012 m. rugsėjo 1 d. Šakių rajono mokyklos-darželio „Berželis“ struktūrą, pakeičiant jos tipą iš pradinės mokyklos (mokykla-darželis) į pagrindinės mokyklos.


2. Pakeisti nuo 2012 m. rugsėjo 1 d. Šakių rajono mokyklos-darželio „Berželis“ pavadinimą į naują pavadinimą – Šakių „Berželio“ mokykla.


3. Patvirtinti Šakių „Berželio“ mokyklos nuostatus (pridedama).

4. Leisti mokiniams, vyresniems negu 21-eri metai ir besimokantiems 7-oji klasėje, pabaigti pagrindinio ugdymo programą. 


5. Įpareigoti Šakių „Berželio“ mokyklos direktorę teisės aktų nustatyta tvarka:


5.1. įregistruoti nuostatus Juridinių asmenų registre.

 
5.2. įspėti mokyklos darbuotojus apie darbo sutarčių sąlygų pasikeitimą.

